Kaffestopp kostet bileier 34.000 kroner
Dette er ingen helt uvanlig historie at folk får frastjålet bilen på samme måte, skal vi tro forsikringsbransjen. - I løpet av en vinter skjer dette med flere hundre bileiere rundt omkring i Norge, forteller skadeforebygger Fred Nilsen i SpareBank 1 Skadeforsikring. - I dette tilfellet fikk den kaffetørste bileieren ved storkiosken avkortet erstatningsbeløpet med 30.000 kroner. I tillegg fikk han fradrag av avtalt egenandel på 4000 kroner, sier Nilsen til Dine Penger.Det er grovt uaktsomt å forlate en ulåst bil med motoren i gang. Det er særlig grovt hvis dette skjer på plasser med mye trafikk. - Finansklagenemnda støtter forsikringsselskapene i en slik vurdering. Avhengig av hvor uaktsom eieren har vært, vil erstatningen etter en slik skade normalt avkortes med 15-30 prosent, opplyser Nilsen.Informasjonsdirektør Jack Frostad i IF, forteller at avkortinger på grunn av grov uaktsomhet eller overtredelser av sikkerhetsforskriftene i forsikringsvilkårene, skjer hele året. - At man lar bilen til en halv million stå med motoren i gang mens man gjør opp bensinregningen eller venter på hamburgeren, er sett på som grovt uaktsomt. Her kan tusenlappene ryke fort, sier Frostad. Et annet eksempel på erstatningsavkortning som Frostad trekker frem, er for de som kjører til fjells sent på høsten med sommerdekk. - Vi hadde tre saker for få år siden hvor vi avkortet erstatningen nettopp på grunn av dette. Bilistene møtte på snø som meteorologene hadde advart mot. Likevel fortsatte de ferden. Vi mente disse hadde vært så grovt uaktsomme at de fikk avkortet erstatningen med omkring 30 prosent av skaden, forteller Frostad.Frostad fortteller at de også har avkortet forsikringserstatningen med 25-30 prosent på grunn av bruk av mobiltelefon. - Det var i disse sakene ikke tvil om at bruken av mobiltelefon var den direkte årsaken til av skadene skjedde, og det var klart grunnlag for avkorting. Prinsippet er det slik at det må være 100 prosent årsakssammenheng mellom skaden og den forsømmelsen man har begått, forteller Forstad.Informasjonssjef i Gjensidige, Bjarne Aani Rysstad, forteller at de advarte mot avkortningen da snøen falt på fjellet i september. - Vi varslet at vi ønsket å slå hardt ned på denne type uvettig kjøring. Dette er fulgt opp, og de fleste skadene relatert til sommerdekk på vinterføre den helgen førte til avkorting, forteller Rysstad. Rysstad forteller om en kollisjon i kryss der den skadde ikke overholdt vikeplikten. Den skadde fikk redusert erstatningen med 420.000 kroner fordi han ikke brukte bilbelte. - Den skadede traff frontruten og fikk straks smerter i hode, nakke og rygg. Han benyttet ikke bilbelte og vi mener at hvis han hadde brukt bilbelte, ville han ikke ha blitt kastet mot frontruta. Skadene og plagene ville høyst sannsynlig blitt mindre. Vi anser det som grovt uaktsomt ikke å benytte bilbelte, påpeker Rysstad.Rysstad kommer også med et annet eksempel på en avkortning - En fører kjørte ut av veien i rundt 90 kilometer i timen i en 50-sone. Bilen kjørte rett ut i en høyresving uten å bremse. Føreren innrømmet at han hadde oppmerksomheten mot CD-spilleren i 3-4 sekunder forut for uhellet. Det var en passasjer som gjorde han oppmerksom på hva som var i ferd med å skje, forteller Rysstad. Forsikringsselskapet mente at dette er et klart tilfelle av grov uoppmerksomhet. Han hadde både kjørt for fort og hadde oppmerksomheten rettet mot CD-spilleren. I tillegg skjedde kjøringen i tettbygd strøk i 50-sone på et tidspunkt da det måtte forventes å være en del trafikk av fotgjengere. - Kaskokravet på 490.000 kroner ble avslått, sier Rysstad.- Jeg vil jo understreke at vi vurderer alle tilfeller av saker individuelt, og i saker som vurderes til å bli avkortet gjør vi en særdeles nøye vurdering. Vi gjør aldri en avkortning uten en nøye og individuell behandling, forteller informasjonsrådgiver i DNB Skadeforsikring, Vidar Korsberg Dalsbø.* Parkert bil triller. Bil er parkert i helling og sikres ikke mot å trille. * Kjøring mot rødt lys. * Påvirket bilfører. * Tyveri av bil med nøkler i tenning, som oppgitt. Fører sovner under kjøring Førers oppmerksomhet tatt vekk fra trafikkbildet, bruk av mobiltelefon, opptatt med radio/musikkanlegg/GPS, løse ting som faller ned på gulv i bil, opptatt med personer i baksete. Brann i bil etter uforsiktig bruk av sveiseapparat eller lignede, bruk av ikke godkjent varmekilde i bil som for eksempel stråleovn, bruk av varmekilder under bil for tining av motor.
Bileieren kjøpte kaffe på en bensinstasjon og lot den kalde bilen stå med motoren i gang utenfor. Bilen ble stjålet, totalskadet og mannen fikk avkortet forsikringen med 30.000 kroner.